paragraph_text: Znanstvenici temeljem dosadašnjih spoznaja vjeruju da u središtima galaksija postoje supermasivne crne rupe. Masa im je od milijun pa do nekoliko milijarda masa Sunca, što je slučaj i kod promatrane galaksije IC 310, koja je u skupu galaksija Perzej, udaljena 260 milijuna svjetlosnih godina. Već od prije ta je galaksija bila poznata po dugačkom snažnom radiomlazu. Snaga emisije tolika je da je kao zračenje deset milijarda zvijezda. Radiomlaz izlazi iz središta te galaksije, no izvor tog mlaza bio je zagonetkom desetljećima. Mlaz nastaje u iznimno kompaktnom središnjem dijelu galaksije.